În baza articolului 2 punctul 1) liniuța 3, punctul 2) liniuța 4, punctul 3) liniuța 3, punctul 4) liniuța 3, articolului 10 din Hotărârea Adunării Provinciei privind repartizarea mijloacelor bugetare pentru finanțarea și cofinanțarea activităților de program și proiectelor din domeniul educației și instrucției elementare și medii și al nivelului de trai al elevilor din Provincia Autonomă Voivodina ("Buletinul oficial al P.A.V.", nr. 14/17 şi 10/21), și articolului 16, alineatul 2 din Hotărârea Adunării Provinciei privind administrația provincială („Buletinul oficial al P.A.V.” nr. 37/14, 54/14- altă Hotărâre 37/16, 29/17, 24/19, 66/20 și 38/21) secretarul provincial pentru educaţie, reglementări, administraţie şi minorităţile naţionale - comunităţile naţionale e m i t e

REGULAMENTUL PRIVIND REPARTIZAREA MIJLOACELOR BUGETARE ALE SECRETARIATULUI PROVINCIAL PENTRU EDUCAŢIE, REGLEMENTĂRI, ADMINISTRAŢIE ŞI MINORITĂŢILE NAŢIONALE – COMUNITĂŢILE NAŢIONALE PENTRU FINANŢAREA ŞI COFINANŢAREA RECONSTRUIRII, ADAPTĂRII, REPARĂRII ŞI ÎNTREŢINERII CURENTE ŞI PRIN INVESTIŢII A CLĂDIRILOR INSTITUŢIILOR DE INSTRUCŢIE ŞI EDUCAŢIE ELEMENTARĂ, MEDIE, ALE NIVELULUI DE TRAI ȘI PREȘCOLARE DE PE TERITORIUL PROVINCIEI AUTONOME VOIVODINA

Articolul 1

Prin prezentul regulament se stipulează modul, condiţiile şi criteriile de repartizare a mijloacelor bugetare pentru finanțarea și cofinanțarea reconstruirii, adaptării, reparării şi întreţinerii curente şi prin investiţii a clădirilor instituţiilor de instrucţie şi educaţie elementară, medie, al nivelului de trai și preșcolare de pe teritoriul Provinciei Autonome Voivodina, în conformitate cu apropriaţiile aprobate în baza Hotărârii privind bugetul Provinciei Autonome Voivodina în cadrul părţii speciale a Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale (în continuare: Secretariatul).

Toți termenii care se folosesc în prezentul regulament la genul gramatical masculin, subînţeleg genul natural masculin și feminin al persoanei la care se referă.

Articolul 2

Drept la acordarea mijloacelor au instituțiile de instrucţie şi educaţie elementară și medie și ale nivelului de trai al elevilor de pe teritoriul P.A. Voivodina al căror fondator este Republica Serbia, Provincia Autonomă sau unitatea autoguvernării locale și unitățile autoguvernării locale, pentru nevoile instituțiilor preșcolare, pe teritoriul P.A. Voivodina (în continuare: beneficiarii).

**Articolul 3**

Pentru realizarea activității este prevăzută suma de **375,000,000.00 dinari.**

Mijloacele prevăzute la alineatul 1 din prezentul articol se vor acorda prin intermediul concursului care se publică în „Buletinul oficial al Provinciei Autonome Voivodina” şi pe pagina de internet a Secretariatului, iar informația privind concursul și adresa paginii web pe care a fost publicat concursul se publică cel puțin într-unul din cotidianele care se distribuie pe întregul teritoriu al Republicii Serbia.

Concursul sau informația privind concursul și adresa paginii web pe care este publicat concursul, pot fi publicate și în limbile minorităților naționale - comunităților naționale, care sunt în uz oficial în activitatea organelor Provinciei Autonome Voivodina.

Concursul este deschis din **05.02.2025 până în 07.03.2025.**

Concursul conţine date privind denumirea actului în baza căruia se publică concursul, nivelul mijloacelor totale prevăzute pentru repartizare conform concursului, cu privire la faptul cine poate să se prezinte la concurs şi pentru ce destinaţii, criteriile conform cărora se va face clasificarea cererilor la concurs, modul şi termenul de prezentare a cererilor la concurs, precum şi altă documentaţie prin care se dovedeşte îndeplinirea condiţiilor pentru prezentarea cererilor la concurs.

Documentaţia prezentată la concurs nu se restituie.

Articolul 4

Cererea la concurs se prezintă pe formularul unic care se publică pe pagina de internet a Secretariatului într-un termen care nu poate fi mai scurt de 15 zile de la data publicării concursului.

Numărul de cereri pe care le poate prezenta semnatarul cererii nu este limitat, cu excepția cazului dacă în concurs este stabilit diferit.

Secretariatul Provincial va stabili în concurs documentaţia care se prezintă anexată cererii la concurs.

Secretariatul își reține dreptul de a-i solicita semntarului cererii după necesitate documentația și informații suplimentare.

Articolul 5

Secretarul provincial competent pentru activităţile din domeniul educaţiei (în continuare: secretarul provincial) formează Comisia pentru desfăşurarea concursului pentru finanțarea și cofinanțarea reconstruirii, adaptării, reparării și întreținerii curente şi prin investiții a clădirilor instituţiilor de instrucţie şi educaţie elementară, medie și ale nivelului de trai și preșcolare de pe teritoriul Provinciei Autonome Voivodina (în continuare: Comisia).

Membrii comisiei sunt obligați să semneze declarația că nu au un interes privat în legătură cu activitatea și deciderea Comisiei, respectiv cu desfășurarea concursului (Declarația privind inexistența conflictului de interese).

Conflict de interese există dacă un membru al comisiei sau membri ai familiei acestuia (soț sau partener extraconjugal, copil sau părinte) sunt angajați sau membri ai unui organism al beneficiarului care participă la concurs sau la oricare alt subiect juridic afiliat în orice mod cu beneficiarul respectiv, sau raportat la acești beneficiari au un interes material sau imaterial, contrar interesului public, și anume în cazuri de legături familiale, interese economice sau un alt interes comun.

Membrul comisiei semnează declarația înainte de a întreprinde prima acțiune legată de concurs.

În caz că află că este în conflict de interese, membrul comisiei este obligat imediat să informeze cu privire la acest fapt ceilalți membrii Comisiei și să fie exceptat din activitatea Comisiei în continuare. Secretariatul decide asupra soluționării conflictului de interese în fiecare caz separat, iar atunci când stabilește conflictul de interese, va numi un nou membru în Comisie ca înlocuitor.

Comisia examinează cererile prezentate la concurs.

Comisia stabileşte îndeplinirea condiţiilor prevăzute în concurs.

În urma examinării cererilor prezentate la concurs, Comisia întocmeşte propunerea pentru repartizarea mijloacelor şi o remite secretarului provincial.

Articolul 6

După expirarea termenului pentru prezentarea cererilor, Comisia începe examinarea cererilor.

Comisia va respinge prin decizie cererile incomplete sau completate incorect respectiv cererile în care nu sunt completate toate câmpurile obligatorii (câmpurile care nu sunt obligatorii sunt enumerate în formularul cererii), precum și cererile care nu sunt semnate și ștampilate, precum și cererile sosite după termenul prevăzut;

Comisia va respinge prin decizie și cererile nepermise, și anume:

* cererile depuse de către persoanele care nu sunt autorizate și entitățile care nu sunt prevăzute în concurs;
* cererile care nu se referă la destinaţia prevăzută prin concurs la articolul 1 din prezentul regulament;
* cererile beneficiarilor care în anul calendaristic precedent nu au justificat mijloacele repartizate din bugetul Provinciei Autonome Voivodina prin rapoartele financiare și narative.

Semnatarul cererii are dreptul de a depune plângere împotriva deciziei privind respingerea în termen de 8 zile de la data remiterii deciziei. Hotărârea privind plângerea trebuie să fie justificată și o adoptă Secretariatul în termen de 15 zile de la data primirea acesteia.

**Articolul 7**

Criteriile pentru evaluarea cererilor sunt:

|  |  |  |
| --- | --- | --- |
| Numărul  crt. | Criteriile | Punctele |
| 1 | importanța realizării proiectului raportat la siguranța copiilor/elevilor, a profesorilor și a angajaților care folosesc clădirile | 0-30 |
| 2 | importanța realizării proiectului raportat la ridicarea calității și modernizării activității educativ-instructive și a condițiilor pentru șederea elevilor și angajaților | 0-20 |
| 3 | importanța realizării proiectului raportat la îmbunătățirea eficienței energetice a clădirilor, respectiv economisirea combustibilului pentru încălzirea clădirilor | 0-10 |
| 4 | justificarea financiară a proiectului | 0-10 |
| 5 | existenţa altor surse de finanţare - cofinanțare a realizării proiectului | 0-10 |
| 6 | sustenabilitatea – efectul pe termen lung al îmbunătățirii condițiilor de utilizare a clădirii după realizarea proiectului | 0-10 |
| 7 | activitățile întreprinse cu scopul realizării proiectului | 0-5 |
| 8 | gradul de dezvoltare a unității autoguvernării locale pe teritoriul căreia se află instituția de educație | 0-5 |

Articolul 8

În conformitate cu criteriile definite în Concurs și Regulament, Comisia formează clasamentul cererilor, cu propunerea pentru repartizarea mijloacelor asigurate prin Concurs.

Secretarul provincial examinează propunerea Comisiei cu clasament și hotărăște cu privire la repartizarea mijloacelor beneficiarilor prin decizie, în termen de 30 de zile de la data remiterii propunerii Comisiei pentru acordarea mijloacelor.

Decizia prevăzută la alineatul 1 din prezentul articol este definitivă.

Decizia prevăzută la alineatul 1 al prezentului articol împreună cu prezentarea tabelară, care conţine date referitoare la repartizarea mijloacelor, se publică pe pagina de internet a Secretariatului Provincial.

Articolul 9

Obligaţia pentru repartizarea mijloacelor Secretariatul o va prelua în baza contractului, în sensul legii prin care se reglementează sistemul bugetar.

Articolul 10

Beneficiarul este obligat ca mijloacele acordate să le folosească conform destinaţiilor şi în mod legal, iar mijloacele necheltuite să le restituie în bugetul P.A. Voivodina.

Beneficiarul are obligaţia de a prezenta raport privind folosirea mijloacelor cel târziu în termen de 15 (cincisprezece) zile de la termenul stabilit pentru realizarea destinaţiei pentru care au fost repartizate mijloacele, cu documentaţia aferentă pe care au autentificat-o persoanele responsabile.

Beneficiarul este obligat să restituie mijloacele primite în bugetul P.A. Voivodina, în cazul în care se stabilește că mijloacele nu au fost folosite pentru realizarea destinației pentru care au fost acordate.

În cazul suspectării că mijloacele acordate în anumite cazuri n-au fost folosite conform destinaţiei, Secretariatul va demara procedura în faţa inspecţiei bugetare competente, în vederea controlului folosirii mijloacelor conform destinaţiei şi în mod legal.

Articolul 11

Pe data intrării în vigoare a prezentului regulament se abrogă Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale - Comunităţile Naţionale pentru finanțarea și cofinanțarea modernizării infrastructurii instituţiilor deeducație și instrucție elementară şi medie şi nivelul de trai al elevilor în teritoriul P.A. Voivodina (Buletinul oficial al P.A.V.”, numărul 7/23), Regulamentul de modificare și completare a Regulamentului privind repartizarea mijloacelor bugetare ale Secretariatului Provincial pentru Educaţie, Reglementări, Administraţie și Minorităţile Naţionale – Comunităţile Naţionale pentru finanţarea şi cofinanţarea modernizării infrastructurii instituțiilor de educaţie şi instrucţie elementară și medie și a instituțiilor din domeniul nivelului de trai al elevilor din teritoriul P.A. Voivodina (Buletinul oficial al P.A.V.”, numărul 5/24), Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie și Minorităţile Naţionale – Comunităţile Naţionale pentru finanţarea şi cofinanţarea modernizării infrastructurii instituţiilor preşcolare din teritoriul P.A. Voivodina (Buletinul oficial al P.A.V.”, numărul 7/23) și Regulamentul de completare a Regulamentului privind acordarea mijloacelor bugetare ale Secretariatului Provincial pentru Educaţie, Reglementări, Administraţie, Minorităţile Naţionale – Comunităţile Naţionale pentru finanțarea și cofinanțareamodernizării infrastructurii instituţiilor preşcolare din teritoriul P.A. Voivodina (Buletinul oficial al P.A.V.”, numărul 5/24).

Articolul 12

Prezentul regulament intră în vigoare pe data publicării în „Buletinul oficial al Provinciei Autonome Voivodina” și va fi postat pe site-ul oficial al Secretariatului Provincial pentru Educație, Reglementări, Administrație și Minoritățile Naționale - Comunități Naționale.

Numărul: 000206008 2025 09427 004 001 000 001

Novi Sad, 28.01.2025

SECRETAR PROVINCIAL

Róbert Ótott